open-index/open-wikipedia-markdown huggingface dataset:
பிலாஸ்பூர் மாவட்டம் (இமாசலப் பிரதேசம்)

**பிலாஸ்பூர்** இமாசலப் பிரதேச மாநிலத்தில் உள்ள ஒரு மாவட்டம் ஆகும். இம்மாவட்டத்தில் சத்லஜ் ஆற்றில் செயற்கையாக உருவாக்கப்பட்ட கோவிந்த் சாகர்  ஏரி உள்ளது. இந்த ஏரியின் நீர் பக்ரா நங்கல் அணைக்கட்டு திட்டத்திற்கு நீர்த்தேக்கமாக பயன்படுகிறது. இந்த ஏரியின் மேல் கன்ராவூரில் உள்ள சாலைப்பாலமானது இந்த வகையில் ஆசியாவிலேயே உயரமானது. இந்த மாவட்டத்தின் தலைமையகம் பிலாஸ்பூர் நகரில் அமைந்துள்ளது. இந்த மாவட்டத்தின் பரப்பளவு 1,167&nbsp;கி.மீ.², மற்றும் மக்கட்தொகை 340,735 (2001 கணக்கெடுப்பின்படி).  2011 கணக்கெடுப்பின்படி இமாசலப் பிரதேச மாநிலத்தில் உள்ள 12 மாவட்டங்களில் இது மூன்றாவது அதிக மக்கட்தொகை கொண்ட மாவட்டம் ஆகும். இம்மாவட்டப் பகுதிகளை கிபி ஏழாம் நூற்றாண்டு முதல் 1950 வரை பிலாஸ்பூர் இராச்சியத்தினர் ஆட்சி செய்தனர்.  இங்குள்ள நைனா தேவி கோயில் புகழ் பெற்றது.

## மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி பிலாஸ்பூர் மாவட்டத்தின் மொத்த மக்கட்தொகை 382,056. இது தோராயமாக மாலத்தீவு நாட்டின் மக்கட்தொகைக்கு சமமானதாகும்.  இதன் மூலம் இம்மாவட்டம் இந்தியாவில் உள்ள 640 மாவட்டங்களில் 562வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் பிலாஸ்பூர் மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 12.08%. பிலாஸ்பூர் மாவட்டத்தின்  பாலின விகிதப்படி 1000 ஆண்களுக்கு 981 பெண்கள் உள்ளனர். மேலும் பிலாஸ்பூர் மாவட்ட மக்களின் கல்வியறிவு விகிதம் 85.67%.
## மேற்கோள்கள்

பகுப்பு:இமாச்சலப் பிரதேசத்திலுள்ள மாவட்டங்கள்
நகரா (இசைக்கருவி)

**நகரா** என்பது ஒரு தோல் இசைக்கருவியாகும். மிகப்பெரிய வடிவம் கொண்ட இந்த இசைக்கருவி பெரும்பாலும் கோவில்களில் நுழைவாயில் அருகே இடம்பெற்றிருக்கும்.

## கோவில் இசைக்கருவி

நித்ய பூசை நடைபெறும் காலங்கள், சிறப்பு அபிசேக ஆராதனைகள், பண்டிகைகள், கோவில் விழாக்கள், சாமி அல்லது அம்மன் ஊர்வலம் போன்ற முக்கிய நிகழ்வுகளின்போது நகரா என்ற இந்த இசைக்கருவி இசைக்கப்படுகிறது. பெரும்பாலும் கோவில் ஊழியர்களே இக்கருவியினை இசைக்கிறார்கள். மதுரை மீனாட்சி சுந்தரேஸ்வரர் கோவில் போன்ற பெருங்கோவில்களில் காளை மாடு அல்லது யானையின் முதுகில் பொருத்தப்பட்டு தேரோட்டம் போன்ற நிகழ்வுகளில் இசைக்கப்படுகிறது.

## அமைப்பு
இதன் அடிப்பாகம் தாமிரம் (செம்பு) அல்லது பித்தளை போன்ற உலோகங்களில் செய்யப்பட்டு ஒரு பெரிய அரைவட்டச் சட்டி வடிவில் தோற்றமளிக்கும். மேல் பாகத்தைத்  தோல் கொண்டு இழுத்துக்  கட்டியிருப்பார்கள். மேலும் தோல் தளர்வுறாமல் இருக்க ஒரு இரும்பு சட்டத்தால் இறுக்கப்பட்டிருக்கும். கோவில் ஊழியர்கள்  வளைந்த குச்சிகளைப் பயன்படுத்தி அடித்து இசைப்பார்கள். இதன் பயன் கோவில்களில் நடைபெறும் நிகழ்வுகளை தொலை தூரத்தில் இருக்கும் மக்களுக்கு நகரா இசைப்பதன் மூலம் அறிவிப்பது ஆகும்.
## இதனையும் காண்க
* முரசு
* நகரா முரசு மண்டபம்

## வெளி இணைப்புகள்
* நகரா படிமம்
* நகரா நிகழ்படம்
* ஐந்து வகைக் கருவிகள்
* இராச்சசுத்தான் இசைக்கருவிகள் 

## மேற்கோள்கள்

பகுப்பு:தாள இசைக்கருவிகள்
பகுப்பு:தமிழர் இசைக்கருவிகள்
பஞ்சமுக வாத்தியம்

250|thumb|ஐம்முக முழவம்
**பஞ்சமுக வாத்தியம்** எனும் **ஐம்முக முழவம்** வடிவத்தில் மிகவும் பெரிய தோலிசைக்கருவி ஆகும். குடமுழா, குடபஞ்சமுகி என்று இதற்கு பல பெயர்கள் உண்டு. தமிழ்நாட்டில் சில பெருங்கோவில்களில் மட்டும் இந்த இசைக்கருவி இசைக்கப்படுகிறது. திருவாரூர், திருத்துறைப்பூண்டி ஆகிய தலங்களில் இன்றும் பஞ்சமுக வாத்தியம் வாசிக்கப்படுகிறது. சிவனின் ஐந்து முகங்களைக் குறிப்பதால் இது பஞ்சமுக வாத்தியம் என்று அழைக்கப்படுகிறது. 

## தோற்றமும் குறிப்புகளும்

குடபஞ்சமுகி எனும் பஞ்சமுகவாத்தியம் கி.பி. 12 ஆம் நூற்றாண்டில் சோழர் காலத்தில் சோழ மண்டலத்தில் மட்டுமே தோன்றிய தாளக் கருவி. இதனை யாமளதந்திரம் போற்றும் பாரசைவர்களே இயக்குவர். முட்டுக்காரர் எனும் இம்மரபினர் சிவபெருமானின் நிருத்தத்திற்காகவே இதனை இசைப்பர். இக்கருவியின் ஐந்து முகங்களையும் சதாசிவனுடைய ஐந்து முகங்களாகப் போற்றுவர். சோழர்கள் காலத்தில் இருந்த இந்த தாளக்கருவி இன்று அருகி மறைந்து விட்டது. திருவாரூரில் காமிகாகம பூஜைகளுக்கும், விழாக்களுக்கும் இசைக்கப்பட்டு வருகிறது. 

## கோவில் இசைக்கருவி
இது பெரும்பாலும் கோவில்களில் இடம் பெற்றிருக்கும் நித்ய பூசை நடைபெறும் காலங்கள், சிறப்பு அபிசேக ஆராதனைகள், பண்டிகைகள், கோவில் விழாக்கள் போன்ற முக்கிய நிகழ்வுகள் இடம்பெறும் போது பஞ்சமுக வாத்தியம் என்ற இந்த இசைக்கருவி இசைக்கப்படுகிறது. 

திருவாரூர் கோவிலில் உள்ள பஞ்சமுக வாத்தியம் மிகவும் சிறப்பு வாய்ந்தது. இதன் அமைப்பு: ஒரு முகம் பாம்பு சுற்றியது போல் உள்ளது. மற்றொன்று ஸ்வஸதிக போன்ற வடிவில் அமைந்துள்ளது. வேறொரு முகம் தாமரைப்பூ வடிவிலுள்ளது.  பிரிதொன்று எவ்வித அடையாளமின்றி உள்ளது.  நடுவில் உள்ள ஐந்தாவது முகம்  பெரியதாக இருக்கிறது. பஞ்ச முகங்கள் மான் தோலால் கட்டப்பட்டுள்ளன. ஒவ்வொரு முகத்திலும் கட்டபட்டுள்ள தோலின் கனம் வேவ்வேறு அளவுகளில் இருப்பதால் பஞ்சமுக வாத்தியத்தை இசைக்கும்போது வெவ்வேறு வகையான ஒலி எழுகிறது. இதில் உள்ள ஐந்து முகங்களும் ஐந்து வகையான ஒலியை எழுப்பும் தன்மை கொண்டவனவாக உள்ளன.     இந்த இசைக்கருவியில் ஒவ்வொரு முகத்திலும் தனித்தனியாக அடிக்கப்படும்போது ஏழு முறையும் ஐந்திலும் சேர்ந்து அடிக்கும் போது முகத்திற்கு ஒன்றாக ஐந்து முறையும் அடிக்கப்படும்.

இது போன்ற தோல் இசைக்கருவியினை வாசிக்க பயிற்சி தேவைப்படுகிறது. இசை நுணுக்கங்களும் உண்டு. பெரும்பாலும் தேர்ச்சிபெற்ற கோவில் ஊழியர்களே இக்கருவியினை இசைக்கிறார்கள்.
## அமைப்பு
ஐந்து முகங்கள் கொண்ட அடிப்பக்கம் செம்பு (தாமிரம்) அல்லது வெண்கலத்தால் உருவாக்கப்பட்டிருக்கும். மேற்பாகம் தோல் பயன்படுத்தி இழுத்துக் கட்டப்பட்டிருக்கும். சுமார் 150 கிலோ எடைகொண்ட பஞ்சமுக வாத்தியம் கைகலால் எடுத்துச் செல்லமுடியாது. இதனால் சக்கரம் இணைக்கப்பட்ட இரும்புச் சட்டங்களினுள் அமைக்கப்பட்டிருக்கும். இடம் விட்டு இடம் நகர்த்திச் செல்ல ஏதுவாக இது போன்ற ஏற்பாடுகள் செய்யப்பட்டுள்ளது. இதன் பயன்பாடு மிகவும் அருகி வருகிறது.  

கோவை தமிழ் செம்மொழி மாநாட்டில் நடைபெற்ற கண்காட்சியில் 700 - 800 ஆண்டுகள் பழைமையான சில இசைக்கருவிகள் காட்சிப்படுத்தப்பட்டன. அவற்றில் ஒன்று முற்றிலும் செம்பால் உருவாக்கப்பட்டுள்ள ஒன்றரை டன் எடை உள்ள பஞ்சமுக வாத்தியம். 

## இவையையும் காண்க
* குடமுழா
* குடமுழா (நூல்)

## மேற்கோள்கள்

## வெளியிணைப்புகள்
கிராமிய இசையை மீட்க ஒரு சி.டி

பகுப்பு:தமிழர் இசைக்கருவிகள்
பகுப்பு:தாள இசைக்கருவிகள்
எறியுளி

**எறியுளி** என்பது பெரும்பாலும் திமிங்கிலம், சுறா போன்ற பெரிய வகை மீன்களைப் பிடிக்கப் பயன்படும் ஈட்டி போன்ற எறியக்கூடிய ஆயுதம். இதனோடு வலுவான கயிறு பிணைக்கப்படிருக்கும். 

## வரலாறு

சங்க காலத்தில் தமிழர்கள் இரவில் கடலில் சென்று திமிங்கிலத்தை வேட்டையாடும்பொழுது எறியுளியைப் பயன்படுத்தினார்கள் என்று பல இடங்களில் கூறப்பட்டுள்ளது. எடுத்துக்காட்டாக, 

*குறியிறைக் குரம்பைக் கொலைவெம் பரதவர்*
**''எறியுளி** பொருத ஏமுறு பெருமீன்*
<br>*புண்ணுமிழ் குருதி புலவுக்கடல் மறுப்பட*
<br>*விசும்பணி வில்லிற் போகிப் பசும்பிசிர்த்* 
<br>*திரைபயில் அழுவம் உழக்கி உரனழிந்து*
<br>*நிரைதிமில் மருங்கில் படர்தருந் துறைவன்*..
<br> (அகநாநூறு 210)

சங்ககாலத் தமிழ் நூல்களில் கூறப்படுவது மட்டும் அல்லாமல், இவ்வகையான ஆயுதங்களின் பயன்பாடு பல தொல்குடிகளிடம் இருந்துள்ளது பிரான்சின் தெற்கே உள்ள [[காசுக்கே குகை]] என்னும் இடத்தில் 16,000 ஆண்டுப் பழமையான ஒவியங்களில் எறியுளி போன்ற ஆயுதத்தைப் பயன்படுத்தி [[சீல்]] (seal) என்னும் கடல்வாழ் உயிரினத்தைக் கொன்ற காட்சிகள் காட்டப்பட்டுள்ளன. 

விவிலியத்தில், எறியுளியின் பயன்பாடு பற்றிய குறிப்பு உள்ளது, ஆனால் விரிவாக விளக்கப்படவில்லை.

கிரேக்க வரலாற்று ஆசிரியர் பாலிபியுசு (Polybius) (~ கி.மு 203-120), அவர் எழுதிய வரலாற்று நூலில் ("The Histories (Polybius)") வாள்மீன் (swordfish) என்னும் மீனை எறியுளியால் வேட்டை ஆடியதைப் பற்றி விளக்கியுள்ளார். . அரப்பாவில் வாழ்ந்தவர்கள் செப்பு மாழையால் செய்த எறியுளியைப் பயன்படுத்தியது பற்றியும்,, [[அந்தமான் நிக்கோபார்]] மக்கள் மீன் பிடிக்கப் பயன்படுத்தியதைப் பற்றியும் அறிந்துள்ளார்கள்..

==குறிப்புகள்==


==உசாத்துணை==
* Information about [[Erik Eriksen]] based on *The Discovery of King Karl Land, Spitsbergen*, by [[Adolf Hoel]], *The Geographical Review* Vol. XXV, No. 3, July, 1935, Pp.&nbsp;476–478, [[American Geographical Society]], Broadway AT 156th Street, New York" and Store norske leksikon, Aschehoug & Gyldendal (Great Norwegian Encyclopedia, last edition)
* F.R. Allchin in *South Asian Archaeology 1975: Papers from the Third International Conference of the Association of South Asian Archaeologists in Western Europe, Held in Paris* (December 1979) edited by J.E.van Lohuizen-de Leeuw. Brill Academic Publishers, Incorporated. Pages 106-118. .
* Edgerton; et al. (2002). *Indian and Oriental Arms and Armour*. Courier Dover Publications. .
* Ray, Himanshu Prabha (2003). *The Archaeology of Seafaring in Ancient South Asia''. Cambridge University Press. .

## வெளியிணைப்புகள்
*Whalecraft: Harpoons 

பகுப்பு:கையாற்றல் கருவிகள்
கா. ந. அண்ணாதுரையின் படைப்புகள்

கா. ந. அண்ணாதுரை தனது கருத்துகளை கவிதை, நாடகம், கதை, கடிதம், சொற்பொழிவு,கட்டுரை, உரையாடல், வானொலி உரை, திரைப்படம் எனப் பல்வேறு வடிவங்களில் தொடர்ந்து வெளியிட்டுவந்தார். அவற்றுள் பற்பல எழுத்துவடிவம் பெற்றன; அவற்றுள் பல நூல் வடிவம் பெற்றன. மேலும் பல நூல் வடிவம் பெறாமல் இருக்கின்றன. அவர் குடிஅரசு, விடுதலை, திராவிடநாடு, மாலைமணி, நம்நாடு, காஞ்சி, Home Land என தான் நேரடியாகப் பொறுப்புவகித்த இதழ்களில் மட்டுமன்றி மன்றம், முரசொலி, தென்றல் என திராவிட இயக்கத்தின் பிற தலைவர்கள் வெளியிட்ட இதழ்களிலும் தனது படைப்புகளை வெளியிட்டிருகிறார்.

## நூல்கள்
 

## முன்னுரை எழுதிய பிறரின் நூல்கள்
# ரஷ்ய இலக்கியம், வாணன், (1951), திராவிடப்பண்ணை, திருச்சி 
# இராவண காவியம், புலவர் குழந்தை

## அண்ணாவின் வானொலிப்பேச்சு
#ரேடியோவில் அண்ணா (நூல்)
#தீண்டாமை
#சமதர்மம், திராவிடன் பதிப்பகம், வேலூர்.
#வாலிபர் தேவை
#மேடைப்பேச்சு, திராவிடன் பதிப்பகம், வேலூர்.
#காந்தி
#விதிக்கு அடிமைத்தனம்
#ஸ்தாபன ஐக்கியம்
#பத்திரிகைத் தொழில்
#வீட்டுக்கொரு புத்தகசாலை, திராவிடன் பதிப்பகம், வேலூர்.
#சொல்வதெல்லாம் செய்தல் சுதந்திரம்
#Peoples Poets

(அந்நாளில் மேலே உள்ள ஒவ்வொரு வானொலிப்பேச்சும் **ரேடியோப் பேச்சுகள்** என்ற தலைப்பில், தனித்தனியாக -பிரதி- அணா 2/ விலைக்குக் கிடைத்தது.)

## சிறுகதைத்தொகுதிகள்

## பெருங்கதைகள்

## நெடுங்கதைகள்

பகுப்பு:எழுத்தாளர் வாரியாக தமிழ் நூற்பட்டியல்கள்
டையசோ-நாஃப்த்தோ-குயினோன்

**டையசோ-நாஃப்த்தோ-குயினோன்** (Diazonaphthoquinone) சுருக்கமாக டிஎன்கியூ (DNQ) என்பது நாஃப்த்தோ-குயினோனின் வழிவந்த டையசோ வகை சேர்மம். டையசோ-நாஃப்த்தோ-குயினோன் ஒளியின் தாக்கத்தால் இவுல்ஃபு மாற்றியமைப்பு (Wolff rearrangement) என்னும் நிகழ்ச்சி நடந்து கீட்டோன் ஆக மாற்றப்படுகின்றது. இச்சேர்மம் குறைக்கடத்தி நுண்கருவி நுட்பவியலில் ஒளியுணரிப்படலங்களைப் பயன்படுத்தி நுண்ணிய அமைப்புகளை உருவாக்குவதில் பெரிதும் பயன்படுத்தப் படுகின்றது.

டையசோ-நாஃப்த்தோ-குயினோன் சல்ஃபானிக்காடி எசுத்தர்கள்,  குறைக்கடத்தி நுண்கருவி நுட்பவியலில் ஒளியுணர்மாறிகளில் (photoresist) பயன்படுத்தப் படுகின்றது இப்பயன்பாட்டில் டிஎன்கியூ(DNQ)-க்கள் நோவாலாக் (Novolac) இரெசினோடு (resin) சேர்த்துப் பயன்படுத்தப் படுகின்றது. இவற்றில் டிஎன்கியூ பொருள் கரையாமைத் தன்மையைத் தருகின்றது. குறைக்கடத்திக் கருவிகள் செய்யும்பொழுது, ஒளியூடுருவக்கூடிய பகுதிகளும், ஊடுருவாத பகுதிகளும் அமைந்த மறைப்பிகள் (masks) பயன்படுத்தப்படும். ஒளியூடுருவிச் சென்று இந்த ஒளியுணர்மாறிப் படலத்தின் மீது ஒளிபட்டால் டிஎன்கியூ பொருள் கீட்டோனாக மாறி கரைப்பானில் கரையும் தன்மையைப் பெறுகின்றது. எங்கு ஒளி படவில்லையோ அங்கு டிஎன்கியூ கரையாமைப் பண்பைத் தருகின்றது. எனவே ஒளியுணர்மாறியைக் கரையச்செய்யும் சிறப்பு நீர்மத்தில் இட்டால், படலத்தில் ஒளிபட்ட இடங்கள் ஒளியுணர்மாறி கரைந்தும், ஒளிபடா இடங்களில் கரையாமலும் நின்று இருப்பதால் அடுத்துவரும் செயற்பாடுகளில் கரைந்த இடத்தை வேதிப்பொருளால் தாக்கி வினையுறச் செய்ய இயலும். . 

## உசாத்துணை

பகுப்பு:குயினோன்கள்
பகுப்பு:ஈரசோ சேர்மங்கள்
கவண்

thumb|144px|கவண், கவணை - கருவிகள்
thunb|144px|right
thunb|144px|right|இக்காலத்தில் கைப்பிடி வைத்துச் செய்யப்பட்ட கவண்
**கவண் விளையாட்டை** ஒரு தொழில் விளையாட்டாகவும் கொள்ளலாம். 

## சங்க இலக்கியத்தில்
மலையில் புனத்தில் விளைந்திருக்கும் தினையை இரவு வேளையில் யானைகள் மேய வருவதை அதன் ஓசையால் உணர்ந்துகொண்ட  கானவன் யானைக்கூட்டத்தை ஓட்டுவதற்காகப் பரண்மீது இருந்துகொண்டு கல்லேறிந்தான். 

அந்தக் கல் வானத்திலிருந்து விண்மீன் விழுவது போலப் பாய்ந்து விழுந்தது. வழியில் வேங்கை மலர்களை உதிரச்செய்தது. அடுத்துத் தேன்கூட்டைச் சிதைத்தது. இறுதியில் பலாப்பழத்துக்குள்ளே நுழைந்து தங்கிவிட்டது. 

இது சங்க கால ஆடவரின் கைவன்மையைக் காட்டுகிறது. 

## இவற்றையும் பார்க்க
*சங்ககால விளையாட்டுகள்

## அடிக்குறிப்பு

பகுப்பு:சங்ககால விளையாட்டுகள்
பென்சோகுயினோன்

**பென்சோகுயினோன்** (*Benzoquinone*) என்பது ஒற்றை பென்சீன் வளையம் கொண்ட குயினோன் சேர்மம். இதில் இரண்டு வகைகள் உள்ளன:
* 1,2-பென்சோகுயினோன், அவ்வளவாக தென்படாதது (இதனை "ஆர்த்தோ"-பென்சோக்குயினோன் என்றும், ஓ-பென்சோக்குயினோன் (*o*-benzoquinone) என்றும், ஆர்த்தோக்-குயினோன் என்றும் அழைப்பர்)
* 1,4-பென்சோகுயினோன் (1,4-Benzoquinone) என்பதே பரவலாக அறியப்படுவது. இதனைப் பாரா-பென்சோக்குயினோன் என்றும், 'பி-பென்சோக்குயினோன் ('p''-benzoquinone) என்றும், பாரக்-குயினோன் என்றும் அல்லது வெறுமையாக குயினோன் என்றும் அழைப்பர்.
கவணை

thumb|144px|கவண், கவணை - கருவிகள்
thumb|144px|right|இக்காலக் கவணை

**கவணை** என்பது கவண் போன்ற மற்றொரு கருவி. 

கவண் ஆடவர் பயன்படுத்தும் கருவி. கவணை மகளிர் பயன்படுத்தும் கருவி. 

இக்காலக் கவணையில் எலாஸ்டிக் உந்துவிசை கல்லை எறியும். கவட்டையில் இரண்டு இழுவிசை ரப்பர்கள் கட்டப்பட்டு நடுவில்  உள்ள வாரில் மணியாங்கல் வைத்து இழுத்து விடப்படும்.   

சங்க காலத்தில் ரப்பர் இல்லை. விசித்திறன் கொண்ட இரண்டு மூங்கில் சிம்புகள் கவட்டையில் கட்டப்பட்டிருக்கும். மூங்கில் சிம்புகள் வாரால் இணைக்கப்பட்டிருக்கும். வாரில் கல்லை வைத்து இழுத்து விட்டால் மூங்கில் சிம்பின் விசை மணியாங்கல்லை உந்தித் தள்ளும். 

சங்க கால மகளிர் தினைப்புனம் காவலின்போது செவாய்ப் பாசினங்களை (கிளிகளை) ஓட்ட இதனைப் பயன்படுத்தினர்.

## இவற்றையும் பார்க்க
*சங்ககால விளையாட்டுகள்

## அடிக்குறிப்பு

பகுப்பு:சங்ககால விளையாட்டுகள்
திசையன்களின் நாற்பெருக்கம்

கணிதத்தில் **திசையன்களின் நாற்பெருக்கம்** (*quadruple product*) என்பது யூக்ளிடிய முப்பரிமாண வெளியில் அமையும் நான்கு திசையன்களின் பெருக்கலாகும்.  இந்நாற்பெருக்கத்தில் *திசையிலி நாற்பெருக்கம்* மற்றும் *திசையன் நாற்பெருக்கம்* என இரண்டு வகைகள் உள்ளன.

## திசையிலி நாற்பெருக்கம்

யூக்ளிடின் முப்பரிமாண வெளியில் அமைந்த நான்கு திசையன்கள் **a, b, c, d** என்க.

இவற்றை இரு சோடிகளாக எடுத்துக் கொண்டு ஒவ்வொரு சோடியின் குறுக்குப் பெருக்கல் காண அதன் முடிவுகள் இரு திசையன்களாகக் கிடைக்கும். இவ்விரண்டு புதிய திசையன்களின் புள்ளிப் பெருக்கலே எடுத்துக் கொள்ளப்பட்ட நான்கு திசையன்களின் திசையிலி நாற்பெருக்கம். இறுதியாகக் கிடைக்கும் மதிப்பு ஒரு திசையிலியாக அமைவதால் இந்நாற்பெருக்கம் திசையிலி நாற்பெருக்கமென அழைக்கப்படுகிறது.

**a, b, c, d** -திசையன்களின் திசையிலி நாற்பெருக்கம்:

: (\mathbf{a \times b})\mathbf {\cdot}(\mathbf{c}\times \mathbf{d}) \ ,

இந்நாற்பெருக்கத்தின் மதிப்பு காணும் வாய்ப்பாடு:

: (\mathbf{a \times b})\mathbf {\cdot}(\mathbf{c}\times \mathbf{d}) = (\mathbf{a \cdot c})(\mathbf{b \cdot d}) - (\mathbf{a \cdot d})(\mathbf{b \cdot c}) \ . 

பின்வரும் அணிக்கோவை மூலமாகவும் இந்நாற்பெருக்கத்தின் மதிப்பைக் காணலாம்:
:(\mathbf{a \times b})\mathbf {\cdot}(\mathbf{c}\times \mathbf{d}) =\begin{vmatrix} \mathbf{a\cdot c} & \mathbf{a\cdot d} \\
 \mathbf{b\cdot c} & \mathbf{b\cdot d}  \end{vmatrix} \ . 

## திசையன் நாற்பெருக்கம்

யூக்ளிடின் முப்பரிமாண வெளியில் அமைந்த நான்கு திசையன்கள் **a, b, c, d** என்க.

இவற்றை இரு சோடிகளாக எடுத்துக் கொண்டு ஒவ்வொரு சோடியின் குறுக்குப் பெருக்கல் காண அதன் முடிவுகள் இரு திசையன்களாகக் கிடைக்கும். மீண்டும் இவ்விரண்டு புதிய திசையன்களின் குறுக்குப் பெருக்கலே எடுத்துக் கொள்ளப்பட்ட நான்கு திசையன்களின் திசையன் நாற்பெருக்கம். இறுதியாகக் கிடைக்கும் மதிப்பு ஒரு திசையனாக அமைவதால் இந்நாற்பெருக்கம் திசையன் நாற்பெருக்கமென அழைக்கப்படுகிறது.

**a, b, c, d** -திசையன்களின் திசையன் நாற்பெருக்கம்:

:(\mathbf{a \times b}) \mathbf{\times} (\mathbf{c}\times \mathbf{d})\,

இந்நாற்பெருக்கத்தின் மதிப்பு காணும் வாய்ப்பாடு:

: (\mathbf{a \times b} )\mathbf{\times} (\mathbf{c}\times \mathbf{d}) = [\mathbf{a,\ b, \ d}] \mathbf c - [\mathbf{a,\ b, \ c}] \mathbf d \ ,

பின்வரும் முற்றொருமையைப்  பயன்படுத்தி இவ்வாய்ப்பாட்டிற்குச் சமான வடிவங்களைக் காணலாம்:

:[\mathbf{b,\ c, \ d}]\mathbf a - [\mathbf{c,\ d, \ a}]\mathbf b+[\mathbf{d,\ a, \ b}]\mathbf{c} -[\mathbf{a,\ b, \ c}]\mathbf d = 0 \ . 

தொடர்புள்ள முடிவுகள்:

* |\mathbf{A}\, \mathbf{B}\,\mathbf{C}|\,\mathbf{D}= (\mathbf{A}\cdot\mathbf{D} )\left(\mathbf{B}\times\mathbf{C}\right)+\left(\mathbf{B}\cdot\mathbf{D}\right)\left(\mathbf{C}\times\mathbf{A}\right)+\left(\mathbf{C}\cdot\mathbf{D}\right)\left(\mathbf{A}\times\mathbf{B}\right).
*முப்பரிமாணத்தில்  **D** என்ற திசையனை அடுக்களத் திசையன்களைக் கொண்டு ({**A**,**B**,**C**}) எழுதலாம்:

\mathbf D \ =\ \frac{\mathbf{D} \cdot (\mathbf{B} \times \mathbf{C})}\ \mathbf A +\frac{\mathbf{D} \cdot (\mathbf{C} \times \mathbf{A})}\ \mathbf B + \frac{\mathbf{D} \cdot (\mathbf{A} \times \mathbf{B})}\ \mathbf C.

## குறிப்புகள்

## மேற்கோள்கள்
*

## வெளி இணைப்புகள்

Weisstein, Eric W. "Vector Quadruple Product." From MathWorld—A Wolfram Web Resource. http://mathworld.wolfram.com/VectorQuadrupleProduct.html

பகுப்பு:திசையன் செயல்கள்
ஸ்டாஃபோர்ட் கிரிப்ஸ்

**சர் ரிச்சர்ட் இசுடாஃபோர்டு கிரிப்சு ** (*ஸ்டாஃபோர்ட் கிரிப்ஸ்*, *இசுடாஃவோர்டு கிரிப்சு*, *Sir Richard Stafford Cripps,* 24 ஏப்ரல் 1889 – 21 ஏப்ரல் 1952) இருபதாம் நூற்றாண்டின் முதல் பகுதியில் வாழ்ந்த ஓர் பிரித்தானியத்  தொழிற் கட்சியின் அரசியல்வாதி.  இரண்டாம் உலகப் போர்க் காலத்தில் ஐக்கிய இராச்சியத்தின் போர்க்காலக் கூட்டணி அரசில் பல பதவிகளை வகித்தவர். சோவியத் ஒன்றியத்திற்கான தூதராகவும் வானூர்தி தயாரிப்புத்துறை அமைச்சராகவும் இந்தக் காலகட்டத்தில் பணியாற்றியுள்ளார். போருக்குப் பின்னர் அட்லி தலைமையில் அமைந்த தொழிற் கட்சி அரசில்  முதலில் வணிக வாரியத் தலைவராகவும் 1947-50களில் பிரித்தானிய நிதி அமைச்சராகவும் பணிபுரிந்துள்ளார். நிதி அமைச்சராக பிரித்தானியாவின் போருக்குப் பின்பான பொருளாதார வளமைக்கு அடிக்கல் நாட்டியதாகக் கருதப்படுகிறார்.
## இரண்டாம் உலகப்போர்

1940இல் வின்ஸ்டன் சர்ச்சில் போர்க்கால கூட்டணி அரசுக்கு தலைமையேற்றபோது கிரிப்சை, அவரது மார்க்சிய சார்பினால், உருசியாவிற்கு பிரித்தானியத் தூதராக அனுப்பினார். செருமனியுடன் இணைந்திருந்த ஜோசப் ஸ்டாலின் மனதை மாற்றுவார் என நம்பினார். 1941இல் செருமனி தாக்கியபோது சோவியத் ஒன்றியத்தை நேச நாடுகள் பக்கம் இழுப்பதில் கிரிப்ஸ் பெரும் பங்காற்றினார். இதனால் 1942இல் பிரித்தானியாவிற்குத் திரும்பிய கிரிப்ஸ்  மக்களிடம் பெரும் மதிப்பைப் பெற்றார்.  இந்த நன்மதிப்புடன்  இந்தியாவிற்கு,  போர்க்காலத்தில் இந்தியத் தேசியத் தலைவர்களின் ஒத்துழைப்பைப் பெற, சர்ச்சில் கிரிப்சை தூது அனுப்பினார்.  இதன் பின்னர் போர்க்கால அமைச்சரவையிலிருந்து விலகி வானூர்தி தயாரிப்பு அமைச்சராகப் பணியாற்றினார். 1945இல் மீண்டும் தொழிற்கட்சியில் இணைந்தார்.

## போருக்குப் பின்னர்
போருக்குப் பின்னர் பொறுப்பேற்ற தொழிற்கட்சியின் பிரதமர் கிளெமென்ட் அட்லி கிரிப்சை வணிக வாரியத்தின் தலைவராக பணியமர்த்தினார். முந்தைய வாக்குறுதிகளுக்கிணங்க அட்லி  1946ஆம் ஆண்டு கிரிப்சை  **[[1946 அமைச்சரவையின் இந்தியாவுக்கான தூதுக்குழு|அமைச்சரவை தூதுக்குழு]]வின்** உறுப்பினராக இந்தியாவிற்கு அனுப்பினார். இக்குழுவில் 
கிரிப்சைத் தவிர இந்தியாவுக்கான வெளியுறவுச் செயலர் பெத்விக் லாரன்சு பிரபு, அடிமிரால்டியின் முதல் பிரபு (கடற்படை முதன்மைத் தளபதி) ஏ. வி. அலெக்சாந்தர் ஆகியோர் இடம் பெற்றிருந்தனர். இவர்களால் முன்வைக்கப்பட்ட *ஒருங்கிணைந்த இந்தியா விடுதலை கருத்துரு* இந்திய தேசியக் காங்கிரசு மற்றும் அகில இந்திய முஸ்லிம் லீக் தலைவர்களால் ஏற்றுக்கொள்ளப்படாது இந்தியப் பிரிவினைக்கு வழிகோலிட்டது.

1947இல் ஏற்பட்ட அரசியல் மற்றும் நிதி நெருக்கடிகளை சமாளிக்க புதியதாக உருவாக்கப்பட்ட பொருளியல் விவகார அமைச்சராகப் பொறுப்பேற்றார். ஆறு வாரங்களிலேயே பிரித்தானியக் கருவூல வேந்தர் ஹியூ டால்டன் பதவி விலக இவரது அமைச்சை இணைத்து கிரிப்ஸ் பிரித்தானியக் கருவூல வேந்தர் ஆனார். இந்தப் பொறுப்பில் வரிகளை உயர்த்தி உள்நாட்டு நுகர்வைக் கட்டுப்படுத்தி ஏற்றுமதிகளை வளரச் செய்தார். இதனால் பிரித்தானிச் செலாவணி ஸ்டெர்லிங்கின் மதிப்புயர நிதி நெருக்கடிகளிலிருந்து நாட்டைக் காப்பாற்றினார். நிலக்கரி மற்றும் எஃகு தொழிலகங்களை அரசுடமை ஆக்க வேண்டும் என்ற கருத்துடையவராக இருந்தார். தமது கடுமையான நடவடிக்கைகளால் புகழ் இழந்தாலும் அவரது முனைப்பும் நேர்மையும் அனைவராலும் பாராட்டப்பட்டது.

## மேற்கோள்கள்


## வெளி இணைப்புகள்

* Blue plaque to Sir Stafford Cripps at Filkins

பகுப்பு:1889 பிறப்புகள்
பகுப்பு:பிரித்தானிய அரசியல்வாதிகள்
பகுப்பு:1952 இறப்புகள்
ஜே. ஆர். ரங்கராஜு

**ஜே. ஆர். ரங்கராஜு** (1875 - 1959) ஒரு தமிழ்ப் புதின எழுத்தாளர். தமிழ் புதின எழுத்தின் முன்னோடிகளில் ஒருவர். பல புகழ்பெற்ற துப்பறியும் புதினங்களை எழுதியுள்ளார்.

## வாழ்க்கைக் குறிப்பு
இவரது முழுப்பெயர் ஜெகதாபி ரகுபதி ரங்கராஜு. தமிழ்நாடு, பாளையங்கோட்டையில் 1875 இல் பிறந்தார். 1908 முதல் புதினங்கள் எழுதத் தொடங்கினார். திருவல்லிக்கேணி துப்பறியும் கோவிந்தன், இவர் உருவாக்கிய புகழ்பெற்ற துப்பறிவாளர் பாத்திரம். சவுக்கடி சந்திரகாந்தா எனும் புரட்சிப்பெண் பாத்திரத்தையும் உருவாக்கினார். இவரது புதினங்களில் கோயில்களில் நடக்கும் முறைகேடுகள், பெண் விடுதலை போன்ற சமூக சீர்திருத்தக் கருத்துகள் காணக் கிடைக்கின்றன. மொத்தம் எட்டு துப்பறியும் புதினங்கள் எழுதியுள்ளார். அவை பலமுறை மறுபதிப்பு கண்டுள்ளன. *இராஜாம்பாள்* 23 பதிப்புகள், *சந்திரகாந்தா* 13 பதிப்புகள், *மோஹனசுந்தரம்* 12 பதிப்புகள், *ஆனந்தகிருஷ்ணன்* 10 பதிப்புகள், *ராஜேந்திரன்* 9 பதிப்புகள், *வரதராஜன்* 2 பதிப்புகள் வெளிவந்தன. மொத்தம் 70,000 பிரதிகளுக்கு மேல் விற்பனையாகின. *இராஜாம்பாள்* புதினம் மேடை நாடகமாக்கப்பட்டது. வரதராஜன் புதினத்தின் பல பகுதிகள் இலக்கியத் திருட்டு என ரங்கராஜு மீது வழக்குப் போடப்பட்டது. இவ்வழக்கில் அவருக்கு சிறை தண்டனை அல்லது அபராதம் விதிக்கப்பட்டது. இவரது நூல்களை 2009 இல் தமிழக அரசு நாட்டுடமை ஆக்கியது.

இவர் 1910களில் வெளியான “கிரிஷிகன்” என்னும் இதழின் ஆசிரியராகப் பணியாற்றினார். ரங்கராஜூ ஒரு வேளாண்மைக்காரரும் வர்த்தகரும் கூட. சென்னை கிண்டி, ராஜ் பவன் மாளிகைக்கு எதிரில் அமைந்திருந்த அவரது “ராஜூ தோட்டம்” புகழ் பெற்றது.

## திரைப்படங்கள்
ஜேயார் ரங்கராசுவின் இராஜாம்பாள் புதினம் 1935 இலும், 1951 இலும் இருமுறை திரைப்படமாக்கப்பட்டது. சந்திரகாந்தா புதினம் 1936 இல் திரைப்படமாக்கப்பட்டது.

## புதினங்கள்
*ராஜேந்திரன் 
*இராஜாம்பாள்
*மோஹனசுந்தரம்
*ஆனந்தகிருஷ்ணன்
*சந்திரகாந்தா
*வரதராஜன் 
*விஜயராகவன்
*ஜெயரங்கன்

## மேலும் காண்க
*ஆரணி குப்புசாமி முதலியார்
*வடுவூர் துரைசாமி அய்யங்கார்

## குறிப்புகள்

## மேற்கோள்கள்
*தமிழ் இணையக் கல்விக் கழகப் பாடம்
*Rajambal 1951, Blast From the Past, Randor Guy
*Indian Review, Volume 74
*மோஹனசுந்தரம் திறனாய்வு
*Early novels in India, Meenakshi Mukherjee
*துப்பறியும் நாவல்களின் காலம் முடிந்துவிட்டதா? ம.ஜோசப், உயிரோசை இதழ் 
*இலக்கியச் சாதனையாளர்கள் – க.நா.சுப்பிரமணியம்
*2009 தமிழ்நாடு அரசு நிதிநிலை அறிக்கை 
*இராஜாம்பாள்: கல்கியின் மதிப்புரை

பகுப்பு:தமிழக எழுத்தாளர்கள்
பகுப்பு:தமிழ் எழுத்தாளர்கள்
பகுப்பு:1875 பிறப்புகள்
பகுப்பு:1959 இறப்புகள்
பகுப்பு:துப்பறிவுப் புனைவு எழுத்தாளர்கள்
பகுப்பு:நாட்டுடைமை நூல்களின் ஆசிரியர்கள்
பகுப்பு:திருநெல்வேலி மாவட்ட எழுத்தாளர்கள்
கவறு

**கவறு** என்பது ஒரு சூதாட்டம்.

கவறு என்னும் சொல் கவலைகொள்ள வைப்பதைக் குறிக்கும்.  சூதாடி இழந்த பொருளை மீட்கவேண்டும் எனக் கவலைக்கொள்ள வைப்பதால் இந்த விளையாட்டைக் கவறு என்றனர். 
நட்ட கவற்றினால் சூது இன்னா  என்னும் பாடலடிகளும் இதனைப் புலப்படுத்துகின்றன. 
பிரியவிருக்கும் காதலனுக்கு அவன் காதலி வாழ்க்கை என்பது கவறுக்காய் போல ஏதோ ஒரு வாய்ப்பு என்று கூறுவதிலிருந்து இதனை உணர்ந்துகொள்ளலாம். 

## இவற்றையும் பார்க்க
*சங்ககால விளையாட்டுகள்
## அடிக்குறிப்பு

பகுப்பு:சங்ககால விளையாட்டுகள்
தமிழ் தேசம்

**தமிழ் தேசம்** 2011 ஆம் ஆண்டில் வெளிவந்த தமிழ்த் திரைப்படம் ஆகும். இந்தப் படத்தில் கதாநாயகனாக ரகுவண்ணனும், கதாநாயகியாக வர்சினியும் நடித்துள்ளனர். இந்தத் திரைப்படத்தை இயக்கியவர் தமிழ்ச்செல்வன். இவரே இந்தப் படத்திற்கு கதையும் எழுதியுள்ளார்.

## மேற்கோள்கள்

## வெளி இணைப்புகள்

பகுப்பு:2011 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
இந்தியப் பஞ்சம், 1896–97

**இந்தியப் பஞ்சம், 1896–97** (*Indian famine of 1896–1897*) பிரித்தானிய இந்தியாவின் வடக்கு மற்றும் நடுப்பகுதிகளைப் பிடித்த ஒரு பெரும் பஞ்சமாகும். 1896 இல் புந்தேல்கண்ட் என்னும் இடத்தில் தொடங்கி பின்பு ஐக்கிய மாகாணங்கள், மத்திய மாகாணங்கள் பேரர், பீகார், மும்பை மற்றும் சென்னை மாகாணங்களில் சில பகுதிகள் ஆகிய இடங்களுக்கும் பரவியது. இவை தவிர இராஜபுதனம், மத்திய இந்திய முகமை, ஐதராபாத் இராச்சியம் போன்ற மன்னர் அரசுகளுக்கும் (சமஸ்தானங்கள்) பரவியது. இரு ஆண்டுகளில் எட்டு லட்சம் சதுர கிமீ பரப்புள்ள பகுதிகளையும் 6.95 கோடி மக்களையும் பாதித்தது. இப்பஞ்சத்தை சமாளிக்க 1883 ஆம் ஆண்டு உருவாக்கப்பட்ட தற்காலிகப் பஞ்ச விதிகளின் படி பெரிய அளவில் பிரித்தானிய அரசு நிவாரணப் பணிகளை மேற்கொண்டது. எனினும் பட்டினி, தொற்று நோய்கள் ஆகியவற்றால் பாதிக்கப்பட்டு சுமார் 10 லட்சம் மக்கள் மடிந்தனர்.

ஆக்ரா மாகாணத்தின் புந்தேல்கண்ட் மாவட்டத்தில் 1895 ஆம் ஆண்டு கோடைக்காலப் பருவ மழை பொய்த்ததால் வறட்சி நிலவியது. குளிர்காலப் பருவமழையும் தவறியதால் மாவட்ட நிருவாகம் பஞ்ச நிவாரணப் பணிகளைத் தொடங்கியது. ஆனால் அடுத்த ஆண்டும் கோடைக்கால பருவ மழை தவறியது. பஞ்சம் பிரித்தானிய இந்தியாவின் பிற பகுதிகளுக்கும் பரவியது. 1883 பஞ்ச விதிகளின் படி ரூ. 7.25 கோடிக்கு பஞ்ச நிவாரணப் பணிகள் மேற்கொள்ளப்பட்டன. ரு. 1.25 கோடி வரி விலக்கும் அளிக்கப்பட்டது. பொதுப் பணிகளில் வேலை செய்பவர்களுக்கு உணவு வழங்கப்பட்டது. இத்திட்டம் ஐக்கிய மாகாணங்களில் வெற்றிகரமாகச் செயல்பட்டது. ஆனால் மத்திய மாகாணங்களில் பழங்குடி மக்கள் பொதுப்பணித் திட்டங்களில் தொழிலாளர்களாக வேலை செய்யத் தயங்கியதால், அவர்களை நிவாரணம் சென்றடையவில்லை (பஞ்ச விதிகளின் படி பொதுப்பணி திட்டங்களில் வேலை செய்பவர்களுக்கு மட்டுமே நிவாரணம் வழங்கமுடியும்). மும்பை மாகாணத்தில் ஏற்கனவே இயந்திரமயமாக்கலால் நலிவடைந்திருந்த நெசவாளர்கள் பஞ்சத்தால் மேலும் கடுமையாக பாதிக்கப்பட்டனர். சென்னை மாகாணத்தில், காலனிய அரசு பின்பற்றிய தாராண்மியப் பொருளாதாரக் கொள்கைகளால் பஞ்சத்தின் பாதிப்புக் கூடியது.  பஞ்சத்தினால் உணவுப் பொருள் பற்றாக்குறை ஏற்பட்ட போதும், காலனிய ஆட்சியாளர்கள் உணவு ஏற்றுமதியைத் தடுக்கவில்லை.

பட்டினிச்சாவுகளுடன், காலரா, மலேரியா போன்ற தொற்று நோய்களால் பீடிக்கப்பட்டும் மக்கள் ஆயிரக்கணக்கில் மடிந்தனர். பிரித்தானிய ஆட்சிக்குட்பட்ட பகுதிகளில் மட்டும் சுமார் பத்து லட்சம் பேர் வரை மடிந்தனர். 1897 இல் கோடைக் காலப் பருவமழை தவறாது பெய்ததால் பஞ்சத்தின் கடுமை குறைந்து இயல்பு நிலை திரும்பியது. இப்பஞ்சத்தினையும், நிவாரணப் பணிகளையும் ஆராய்ந்த 1898 பஞ்சக் குழு, 1880 பஞ்ச விதிகளில் பல மாற்றங்களைச் செய்தது. பழங்குடிகளுக்கும் மலைவாழ் மக்களுக்கும் நிவாரணம் வழங்க புதிய விதிகள் வகுக்கப்பட்டன.

## மேலும் பார்க்க
*பிரித்தானிய ஆட்சியில் இந்தியாவில் நிகழ்ந்த பஞ்சங்களின் காலக்கோடு

## மேற்கோள்கள்
*
*
*
*
*
*
*
*

## மேலும் படிக்க
*
*
*
*
*
*
*
*
*
*
*

பகுப்பு:பிரித்தானிய இந்தியாவில் பஞ்சம்
பகுப்பு:1896 நிகழ்வுகள்
பகுப்பு:1897 நிகழ்வுகள்
கிளைக்கோகொழுமியம்

**கிளைக்கோகொழுமிங்கள்** (Glycolipids) காபோவைதரேட்டு (கார்போஹைட்ரேட்) (வழக்கமாக காலக்டோசுடனோ அல்லது குளுக்கோசு, இனோசிடால் போன்ற பிற தொகுதிகளுடனோ) இணைக்கப்பட்ட சர்க்கரைக் கொழுமியங்களாகும். உதாரணமாக அசைல்கிளிசரால்கள், செரமைடுகள் மற்றும் பிரெனால்களைக் கூறலாம். இவை ஆற்றலைக் கொடுப்பதிலும், செல்களை அடையாளம் காண்பதிலும் (மரபுக் குறிப்பான்களாக) பயன்படுகின்றன. கிளைக்கோகொழுமிங்கள், பெருங்குடும்பமான கிளைக்கோப்பிணைகளின் ஒரு பகுதியாக விளங்குகின்றன. பன்னாட்டு தனி மற்றும் பயன்பாட்டு வேதியியல் ஒன்றியம் கிளைக்கோகொழுமிங்களின் பெயரிடுமுறைகளை நெறிபடுத்தியுள்ளது.

## இவற்றையும் காண்க
* கொழுமியம்
* பாஸ்போகொழுமியம்

## மேற்கோள்கள்

பகுப்பு:கொழுப்புகள்
கால்நடை அணிகலன்கள்

**கால்நடை அணிகலன்கள்** என்பன, தமிழர்கள் தங்களால் வளர்க்கப்பெற்ற ஆடு, பசு, எருது மற்றும் எருமை இனங்களுக்கு அழகியல் சார்ந்து அணிவித்து அழகு பார்த்த உள்ளூர் பொருட்கள் ஆகும். இவ்வணிகலன்கள் கால்நடைகளின் உறுப்பு சார்ந்து, மூக்கு, கழுத்து, கால்கள், கொம்புகள் என அணிவிக்கப் பெறுகின்றன.

## மூக்கு அணிகலன்கள்

எருது, காளை முதலியவற்றைக் கட்டுப்படுத்த அவற்றின் மூக்கைத் துளைத்துப் பூட்டும் கயிறு; மூக்காங்கயிறு அல்லது மூக்கணாங்கயிறு ஆகும்.

## கொம்பு அணிகலன்கள்

மாடு, ஆடுகளின் கொம்பில் அணிவிக்கப்பெறும் அணிகலன்கள் கொம்பணிகலன்கள் எனப்படும்.
கால்நடைகளை எளிதாகக் கையாளும் வகையில் மூக்கணாங்கயிறு அணிவிக்கப் பெறுகிறது. சிலர் இக்கயிற்றில் சங்கு அல்லது சிறு மணிகளை கட்டி விடுவார்கள்

## கால் அணிகலன்கள்
கால்நடைகளின் கால்களில் அணிவிக்கப்பெறும் அணிகலன்கள் கால் அணிகலன்கள் எனப்படும். கால்நடைகளின் கால்களில் மணிகள், சிறு மணிகள், சதங்கைகள் போன்றவை அணிவிக்கப் பெறுகின்றன.

## கழுத்து அணிகலன்கள்
கால்நடைகளுக்கு கழுத்தில் மணிகள்,சங்குகள்,கண்ணேறு கயிறுகள், தாயத்துகள் போன்றவை அணிவிக்கப்பெறுகின்றன.

### பல்வேறு கழுத்து மணிகள்

File:A aesthetic copper Cow bell2.JPG|
File:A aesthetic cow bells.JPG|
File:A aesthetic copper Cow bell2.JPG|
File:A aesthetic copper Cow bell1.JPG|
File:A aesthetic copper Cow bell.JPG|


பகுப்பு:கால்நடை அணிகலன்கள்
காலக்டோசு

**காலக்டோசு** (*Galactose*; *Gal*) குளுக்கோசைவிட இனிப்பு குறைந்த சர்க்கரையாகும். காலக்டோசு குளுக்கோசின் இடைநிலை மாற்றியமாகும் (C4). அரைச்செல்லுலோசில் காணப்படும் **காலக்டான்**, காலக்டோசு சர்க்கரையின் பல்பகுதியமாகும். நீராற்பகுப்பின் மூலம் காலக்டானிலிருந்து காலக்டோசைப் பெற முடியும்.

## [[வடிவமைப்பு|வடிவமும்]] மாற்றியமும்
காலக்டோசு திறந்த தொடரியாகவும், சுழல் வடிவிலும் காணப்படுகிறது. திறந்த தொடரி வடிவத்தில் தொடரி முடிவில் கார்போனைல் தொகுதி உள்ளது.

காலக்டோசின் நான்கு சுழல் மாற்றியன்கள்களில், இரண்டு ஆறுருப்பு பைரனோசு வளையத்தையும், இரண்டு ஐந்துருப்பு ஃபியுரனோசு வளையத்தையும் கொண்டுள்ளன. காலக்டோஃபியுரனோசு பாக்டீரியா, பூஞ்சையிலும், முதலுயிரியிலும் (புரோட்டோசோவா) உள்ளது.

## மேற்கோள்கள்

பகுப்பு:உயிர்வேதியியல்
பகுப்பு:ஒற்றைச்சர்க்கரைகள்
செங்கல்பட்டு உழவர் வழக்கு

**செங்கல்பட்டு உழவர் வழக்கு** (*Chingleput Ryots' Case*) பிரித்தானிய இந்தியாவின் சென்னை மாகாணத்தில் 1881-83 காலகட்டத்தில் நடைபெற்ற ஒரு வழக்கு. இதில் சென்னை மாகாண ஆளுனர் எம். ஈ. கிராண்ட் டஃப்பின் நடத்தை மாகாண மக்களிடையே கடும் அதிருப்தியை ஏற்படுத்தியது. இந்திய தேசியவாதிகள் காலனிய ஆட்சியின் கொடுங்கோன்மைக்கு எடுத்துக்காட்டாக இவ்வழக்கை முன்னிலைப்படுத்தினர்.

1881 இல் செங்கல்பட்டில் சில உழவர்கள் தங்களை ஒரு தாசில்தார் மிரட்டிப் பணம் பிடுங்குவதாக நீதிமன்றத்தில் வழக்குத் தொடர்ந்தனர். இதற்கு பதிலடி தரும் வகையில் அத்தாசில்தார் செங்கல்பட்டு மாவட்ட ஆட்சியரிடம் தனக்கிருந்த செல்வாக்கைப் பயன்படுத்தி அவ்வுழவர்கள் மீது பொய்ச் சான்றளித்ததாக பதில் வழக்குத் தொடர்ந்தார். உழவர்கள் தொடர்ந்த வழக்கில் அரசு ஆவணங்களில் பொய்யான தரவுகளைச் சேர்த்தற்காக இரு ஆண்டுகள் தாசில்தாருக்குக் கடுங்காவல் தண்டனை வழங்கப்பட்டது. இதனை எதிர்த்து அவர் சென்னை உயர் நீதிமன்றத்தில் மேல் முறையீடு செய்தார். உயர் நீதிமன்றம் அவரது தண்டனையை ஒரு ஆண்டாகக் குறைத்தது, ஆனால் அவர் குற்றவாளி என்ற தீர்ப்பை ஒத்தி வைக்கவில்லை. தாசில்தார் மீண்டும் மேல்முறையீடு செய்த போது அதனை ஏற்க உயர்நீதிமன்றம் மறுத்து விட்டது. ஆனால் சென்னை ஆளுனர் இதில் தலையிட்டு, தாசில்தாருக்கு எதிராகப் போதிய சாட்சியங்கள் இல்லை என்று காரணம் கூறி அவரை விடுதலை செய்துவிட்டார். வழக்கில் தாசில்தாருக்கு உதவிய மாவட்ட ஆட்சியர் பின்னாளில் ஆளுனரின் வருவாய்த்துறைச் செயலராகப் பதவியேற்றார்.

சென்னை ஆளுனரின் நடத்தை இந்திய ஊடகங்களில் கடுமையாகச் சாடப்பட்டது. உழவர்களின் நிலையை ஆதரித்த *[[த இந்து]]* இதழ் ஆளுனரின் செயல்பாடு “பிரித்தானிய நீதித்துறைக்கு ஏற்பட்ட களங்கம்” என வர்ணித்தது. இச்சம்பவம் குறித்து பிரித்தானிய நாடாளுமன்றத்திலும் விவாதிக்கப்பட்டது.

## மேற்கோள்கள்
*WILLING TO STRIKE AND NOT RELUCTANT TO WOUND 

பகுப்பு:சென்னை மாகாணம்
பகுப்பு:1881 நிகழ்வுகள்
பகுப்பு:1882 நிகழ்வுகள்
பகுப்பு:1883 நிகழ்வுகள்
பக்சார் சண்டை

**பக்சர் சண்டை** அல்லது **பக்சர் போர்** (*Battle of Buxar*) 1764 இல் பக்சாரில், (பிகார்)   நடைபெற்ற ஒரு சண்டை. இதில் சர் ஹெக்டர் மன்ரோ தலைமையிலான பிரித்தானிய கிழக்கிந்திய நிறுவனத்தின் படைகள் முகலாயப் பேரரசர் இரண்டாம் ஷா ஆலம்,  அயோத்தி நவாப்,   வங்காள நவாப் ஆகியோரின் கூட்டணிப் படைகளை வென்றன. இதன் மூலம் கிழக்கு இந்தியாவில் கிழக்கிந்திய நிறுவனம் பலம் பொருந்திய ஆதிக்க சக்தியாக உருப்பெற்றது.

1757 இல் நடைபெற்ற பிளாசி சண்டையில் வெற்றியடைந்த கிழக்கிந்திய நிறுவனம் வங்காளத்தில் குறிப்பிடத்தக்க சக்தியாக மாறியது. பிற நாடுகளின் உள் விவகாரங்களில் தலையிடத் தொடங்கியது. குறிப்பாக வங்காளத்தின் நவாப் மீர் காசிமைத் தங்கள் கைப்பாவையாக்க முயன்றனர். ஆனால் மீர் காசிம் அவர்களது கம்பனி அதிகாரிகளின் கட்டளைகளை மீறி சுதந்திரமாகச் செயல்படத் தொடங்கினார். நிருவாகத்தில் சீருதிருத்தங்களை அறிமுகம் செய்தார்; தனது படைகளுக்கு ஐரோப்பிய முறைப்படி பயிற்சி அளிக்கத் தொடங்கினார். பிரித்தானியர் விருப்பப்படி இந்திய வர்த்தகர்கள் மீது கூடுதல் வரி விதிக்க மறுத்து விட்டார். இதனால் 1763 இல் கிழக்கிந்திய நிறுவனம் அவரைப் பதவியிலிருந்து விரட்டியடித்தது. அவுதிற்குத் தப்பியோடிய மீர் காசிம், அவாத் நவாபிடம் தஞ்சம் புகுந்தார். அதே நேரம் வாரிசுரிமைச் சண்டையால் டெல்லியை விட்டு வெளியேறியிருந்த முகலாயப் பேரரசர் இரண்டாம் ஷா ஆலமும் அவுதில் இருந்தார். இவ்விருவரது துணையுடன் அவத் நவாப் சுஜா உத்-தவுலா பிரித்தானியக் கட்டுப்பாட்டில் இருந்த வங்காளத்தின் மீது படையெடுத்தார்.

அக்டோபர் 23, 1764 இல் இரு தரப்புப் படைகளும் கங்கையாற்றுக் கரையில் பக்சார் எனுமிடத்தில் சந்தித்தன. இந்திய ஆட்சியாளர்களிடையே ஒற்றுமையில்லாததால் அவர்களது படைகள் சரிவர ஒருங்கிணைக்கப்படவில்லை. இதனால் சுமார் 7,000 பேர் அடங்கிய கிழக்கிந்தியக் கம்பனிப் படை சுமார் 40,000 பேர் கொண்ட இந்தியப் படையை எளிதில் தோற்கடித்தது. போர்க்களத்தை விட்டு தனது கருவூலத்துடன் தப்பியோடிய மீர் காசிம் பின்பு தற்கொலை செய்து கொண்டார். 

ஷா ஆலம் வாரணாசியில் கம்பனிப் படைகளிடம் சரண் அடைந்தார். வங்காளம், ஒரிசா, பீகார் பகுதிகளில் பிரித்தானிய ஆட்சியை அங்கீகரித்தார். இவ்வாறு புக்சார் சண்டையின் முடிவில் கிழக்கிந்திய நிறுவனத்தை எதிர்த்த இந்திய ஆட்சியாளர்கள் வலுவிழந்து போயினர். 

## அலகாபாத் ஒப்பந்தம்

போரின் முடிவில் 12 ஆகஸ்டு 1765 அன்று முகலாயப் பேரரசர் ஷா ஆலமிற்கும், கிழக்கிந்திய கம்பெனிக்கும் இடையே அலகாபாத் ஒப்பந்தம் ஏற்பட்டது. இந்த ஒப்பந்தப்படி, வங்காளம், பிகார் மற்றும் ஒடிசா உள்ளிட்ட கிழக்கிந்தியாவின் மக்களிடம் கிழக்கிந்திய கம்பெனி நேரடியாக வரி வசூலிக்கும் உரிமை பெற்றது.  மேலும் அவாத் நவாப் சுஜா உத்-தவுலா அலகாபாத் ஒப்பந்தத்தில் கையெழுத்திட்டு, கம்பனியாருடன் அமைதி ஏற்படுத்திக் கொண்டார்.  

கிழக்கு  இந்தியாவின் பெரும் பகுதிகள் கிழக்கிந்தியக் கம்பெனியின் நேரடிக் கட்டுப்பாட்டில் வந்தன. இதனால் பிளாசி சண்டையும், புக்சார் சண்டையும் இந்தியாவில் கம்பெனி ஆட்சி அமைய முதல் படிகளாகக் கருதப்படுகின்றன.

## இதனையும் காண்க
* பிளாசி சண்டை
* இந்தியாவில் கம்பெனி ஆட்சி
* அலகாபாத் ஒப்பந்தம்

## மேற்கோள்கள்

பகுப்பு:பிரித்தானியக் கிழக்கிந்தியக் கம்பனி போர்கள்
பகுப்பு:1764 நிகழ்வுகள்
பகுப்பு:இந்தியப் போர்கள்
*
தொழிற் கட்சி (ஐக்கிய இராச்சியம்)

**தொழிற் கட்சி** (*Labour Party*) என்பது ஐக்கிய இராச்சியத்தின் ஓர் சமூக-சனநாயக அரசியல் கட்சி ஆகும். இது சமூக சனநாயகவாதிகள், சனநாயக சோசலிசுடுகள், தொழிற்சங்கவாதிகள் ஆகியோரின் ஓர் கூட்டணியாக செயற்படுகிறது. அரசியற் கோட்பாட்டின்படி தொழிற் கட்சி மைய-இடதுசாரிக் கொள்கையுடையது. இது 2024 பொதுத் தேர்தலில் வெற்றி பெற்று, தற்போதைய ஆளும் கட்சியாகும். வாக்குகள், தொகுதிகள் அடிப்படையில், இது மக்களவையில் உள்ள மிகப்பெரிய அரசியல் கட்சியாகும். 1922 முதல் அனைத்து பொதுத் தேர்தல்களிலும், தொழிற்கட்சி ஆளும் கட்சியாகவோ அல்லது அதிகாரப்பூர்வ எதிர்க்கட்சியாகவோ இருந்து வருகிறது. இதுவரையில் ஏழு தொழிற்கட்சிப் பிரதமர்களும் பதினான்கு தொழிற்கட்சி அமைச்சரவைகளும் இருந்துள்ளன. கட்சி மாநாட்டுக் காலத்தில் ஆண்டுதோறும் தொழிற் கட்சி தனது கட்சி மாநாட்டை நடத்துவது வழக்கம்.

19 ஆம் நூற்றாண்டின் தொழிற்சங்க இயக்கம் மற்றும் சோசலிசக் கட்சிகளில் இருந்து வளர்ந்து, 1900 ஆம் ஆண்டில் கட்சி உருவாக்கப்பட்டு, 1927 இல் கூட்டுறவுக் கட்சியுடன் கூட்டணியை உருவாக்கியது. 1920களின் முற்பகுதி வரை பழமைவாதக் கட்சியின் ஒரேயொரு முக்கிய எதிர்க்கட்சியாக விளங்கிய லிபரல் கட்சியின் இடத்தை தொழிற் கட்சி பிடித்தது. 1920களிலும், 1930களின் முற்பகுதியிலும் சேம்சு ராம்சி மெக்டொனால்டின் கீழ் இரண்டு சிறுபான்மை அரசாங்கங்களை உருவாக்கியது. தொழிற் கட்சி 1940-1945 போர்க்காலக் கூட்டணியில் பணியாற்றியது. அதன் பிறகு கிளமெண்ட் அட்லீயின் தொழிற்கட்சி அரசாங்கம் தேசிய சுகாதார சேவையை நிறுவி, 1945 முதல் 1951 வரை நலன்புரி அரசை விரிவுபடுத்தியது. ஹரோல்ட் வில்சன், சேம்ஸ் காலகன் ஆகியோரின்கீழ், தொழிற்கட்சி மீண்டும் 1964 முதல் 1970 வரையும், பின்னர் 1974 முதல் 1979 வரை ஐக்கிய இராச்சியத்தை ஆண்டது. 1990களில், டோனி பிளேர் தனது புதிய தொழிலாளர் திட்டத்தின் ஒரு பகுதியாக தொழிற்கட்சியை மைய-அரசியலுக்கு அழைத்துச் சென்றார். பின்னர் கார்டன் பிரவுன் 1997 முதல் 2010 வரையும் பிரதமர்களாக இருந்தனர். கீர் இசுட்டார்மர் தொழிற்கட்சியை மீண்டும் மைய-அரசியலுக்கு அழைத்துச் சென்று 2024 முதல் ஆட்சி செய்து வருகிறார்.

தற்போதைய உவேல்சு நாடாளுமன்றத்தில் தொழிற்கட்சி மிகப்பெரிய கட்சியாகவும், அரசை அமைத்தை ஒரே கட்சியாகவும் விளங்குகிறது. இசுக்காட்லாந்தில் 2024 பொதுத் தேர்தலில் தொழிற்கட்சி அதிக இடங்களை வென்றது. தொழிற்கட்சி ஐரோப்பிய சோசலிஸ்டுகள், முற்போக்கு கூட்டணி ஆகியவற்றில் உறுப்பினராக உள்ளது, அத்துடன் சோசலிச அகிலத்தில் பார்வையாளர் நிலையையும் பெற்றுள்ளது. கட்சியில் அரைத் தன்னாட்சி பெற்ற இலண்டன், இசிக்காட்டிய, உவெல்சிய, வடக்கு அயர்லாந்துக் கிளைகள் உள்ளன; இருப்பினும், அது வட அயர்லாந்தில் சமூக சனநாயகத் தொழிலாளர் கட்சியை (SDLP) ஆதரிக்கிறது. மார்ச் 2024 நிலவரப்படி, தொழிற்கட்சி 366,604 பதிவுசெய்யப்பட்ட உறுப்பினர்களைக் கொண்டுள்ளது.

## தொழிற் கட்சிப் பிரதமர்கள்

## மேற்கோள்கள்

## வெளி இணைப்புகள்

* 
* Labour History Group website
* Guardian Unlimited Politics—Special Report: Labour Party
* Labour History Archive and Study Centre holds archives of the National Labour Party
* Catalogue of the Labour Party East Midlands Region archives held at the Modern Records Centre, University of Warwick

பகுப்பு:ஐக்கிய இராச்சியத்தின் அரசியல் கட்சிகள்
காங்ரா மாவட்டம்

**காங்ரா** இமாசலப் பிரதேசத்தின் மிக அதிக மக்கட்தொகை கொண்ட மாவட்டம். . தர்மசாலா இந்த மாவட்டத்தின் நிர்வாக தலைமையகம் ஆகும்.
## மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி காங்ரா மாவட்டத்தின் மொத்த மக்கட்தொகை 1,507,223 . இது தோராயமாக காபோன் நாட்டின் மக்கட்தொகைக்கு சமமானதாகும். அல்லது ஐக்கிய அமெரிக்கா மாநிலமான ஹவாயின் மக்கட்தொகைக்கு சமமானது. இதன் மூலம் இம்மாவட்டம் இந்தியாவில் உள்ள 640 மாவட்டங்களில் 331வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் காங்ரா மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 12.56%.	காங்ராவின் பாலின விகிதப்படி 1000 ஆண்களுக்கு 1013 பெண்கள் உள்ளனர். மேலும் காங்ராவின் கல்வியறிவு விகிதம் 86.49%.

இந்த மாவட்டத்தின் பூர்விக குடிமக்கள் காங்ரி மக்கள் ஆவர். அவர்களின் மொழி பஞ்சாபி மொழியை போலவே உள்ள காங்ரி மொழியாகும். இம்மாவட்டத்தின் பெரும்பாலான மக்கள் இந்துக்கள், ஆனாலும் புத்த மதத்தைச் சார்ந்த திபெத்திய மக்களும் சமீபத்தில் குடியேறியுள்ளனர்.

## உட்பிரிவுகள்
இந்த மாவட்டத்தில் கீழ்க்காணும் வட்டங்கள் உள்ளன.
*நூர்பூர்
*இந்தௌரா
*பதேஹ்பூர்
*ஜுவாலீ
*ஹரச்கியாம்
*சாஹ்பூர்
*தர்மசாலா
*காங்க்டா
*நக்ரோடா பக்வாம்
*படோஹ்
*தேரா கோபீபூர்
*ஜுவாலாமுகி
*ஜஸ்வாம்
*ரக்கட்
*குண்டியாம்
*துரல்
*தீரா
*ஜைசிம்ஹபூர்
*பாலம்பூர்
*பைஜ்நாத்
*முல்தான்

## மேற்கோள்கள்

பகுப்பு:இமாச்சலப் பிரதேசத்திலுள்ள மாவட்டங்கள்
திசையன்களின் பெருக்கல்

கணிதத்தில் **திசையன்களின் பெருக்கல்** *(multiplication of vectors*) என்பது இரண்டு அல்லது இரண்டுக்கு மேற்பட்ட திசையன்களை அவற்றுக்குள்ளாகப் பெருக்குவதில் உள்ள பல வெவ்வேறு முறைகளைக் குறிக்கும். திசையன்களின் பெருக்கலின் வெவ்வேறு வகைகள் சில கீழே தரப்பட்டுள்ளன:

*புள்ளிப் பெருக்கல் - இரு திசையன்களுக்கு இடையே நடைபெறும் ஒரு செயல்; இதன் விளைவு ஒரு திசையிலியாகும். 
*குறுக்குப் பெருக்கல் -இரு திசையன்களுக்கு இடையே நடைபெறும் ஒரு செயல்; இதன் விளைவு ஒரு திசையனாகும். 
*திசையிலி முப்பெருக்கம் -மூன்று திசையன்களின் பெருக்கல். இதன் விளைவு ஒரு திசையிலியாகும்.
*திசையன் முப்பெருக்கம் -மூன்று திசையன்களின் பெருக்கல். இதன் விளைவு ஒரு திசையனாகும்.
*திசையிலி நாற்பெருக்கம் -நான்கு திசையன்களின் பெருக்கல். இதன் விளைவு ஒரு திசையிலியாகும்.
*திசையன் நாற்பெருக்கம் -நான்கு திசையன்களின் பெருக்கல். இதன் விளைவு ஒரு திசையனாகும்.

பகுப்பு:திசையன் செயல்கள்
பகுப்பு:பெருக்கல்
திசையன் முப்பெருக்கம்

வெக்டர் இயற்கணிதத்தில் **திசையன் முப்பெருக்கம்** (*vector triple product*) என்பது தரப்பட்ட மூன்று திசையன்களில் முதலில் ஏதேனும் இரு திசையன்களின் குறுக்குப் பெருக்கல் கண்டுபிடித்துக் கொண்டு பின் அதன் விளைவாகக் கிடைக்கும் திசையனுடன் மூன்றாவது திசையனின் குறுக்குப் பெருக்கல் காண்பதாகும்.

## குறியீடு

தரப்பட்ட மூன்று வெக்டர்கள் **a**, **b**, **c** எனில் அவற்றின் திசையன் முப்பெருக்கத்தின் குறியீடு:

: \mathbf{a} \times (\mathbf{b}\times \mathbf{c}) 

இம்முப்பெருக்கத்தின் மதிப்பு காணும் வாய்ப்பாடு:

:\mathbf{a}\times (\mathbf{b}\times \mathbf{c}) = (\mathbf{a}\cdot\mathbf{c})\mathbf{b} - (\mathbf{a}\cdot\mathbf{b})\mathbf{c}

இவ்வாய்ப்பாடு *முப்பெருக்க விரிவு* எனவும் சில சமயங்களில் *லெக்ராஞ்சியின் வாய்ப்பாடு* எனவும் அழைக்கப்படுகிறது.

இறுதி மதிப்பு ஒரு திசையனாகக் கிடைப்பதால் இம்முப்பெருக்கம் திசையன் முப்பெருக்கம் என அழைக்கப்படுகிறது. மேலும்,

:(\mathbf{a}\times \mathbf{b})\times \mathbf{c} = -\mathbf{c}\times(\mathbf{a}\times \mathbf{b}) = -(\mathbf{c}\cdot\mathbf{b})\mathbf{a} + (\mathbf{c}\cdot\mathbf{a})\mathbf{b}&nbsp;.

## மேற்கோள்கள்

## வெளி இணைப்புகள்
Weisstein, Eric W. "Vector Triple Product." From MathWorld—A Wolfram Web Resource. http://mathworld.wolfram.com/VectorTripleProduct.html

பகுப்பு:திசையன் செயல்கள்
தக்கோலப் போர்

**தக்கோலப் போர்** கி.பி. 949 ஆம் வருடம் தற்போதைய இராணிப்பேட்டை மாவட்டத்திலுள்ள தக்கோலம் என்னும் ஊரில் நடைபெற்றது. இந்தப் போரில் இராஜாதித்தர் தலைமையிலான முதலாம் பராந்தக சோழனின் சோழர் படையும் இராட்டிரகூட மன்னன் கன்னர தேவனின் தலைமையிலான இராட்டிரகூட படையும் மோதின. இப்போரில் சோழர் படைக்குத் துணையாகச் சேரரின் படைகளும் இராட்டிரகூடர் படைக்குத் துணையாக கங்கரின் படையும் வந்தன. மிகவும் கொடூரமாக நடந்த இப்போரில் கங்க மன்னன் இரண்டாம் பூதுகனின் (கன்னரதேவனின் மைத்துனன்) அம்பினால் சோழ இளவரசர் இராஜாதித்தர் கொல்லப்பட்டார். இதனால் சோழர் படை தோல்வியுற்றது.

## மேற்கோள்கள்

## உசாத்துணை
* 

பகுப்பு:சோழர் போர்கள்
பகுப்பு:தமிழகப் போர்கள்
பகுப்பு:மேலைக் கங்கர்கள் மரபு
பகுப்பு:இராஷ்டிரகூடர் மரபு
பகுப்பு:சேரர் போர்கள்
சிம்லா மாவட்டம்

**சிம்லா மாவட்டம் ** இமாசலப் பிரதேசத்தின் மாவட்டங்களுள் ஒன்றாகும். இதன் தலைமையகம் சிம்லா நகரம் ஆகும். இது மண்டி மற்றும் குல்லு மாவட்டங்களை வடக்கிலும் கின்னௌர் மாவட்டத்தை கிழக்கிலும் கொண்டுள்ளது. தெற்கில் உத்தரகண்ட் மாநிலமும் மேற்கில் சிர்மௌர் மாவட்டமும் எல்லையாக அமைந்துள்ளன. இந்த மாவட்டத்தின்  உயரம் கடல்மட்டத்திலிருந்து  லிருந்துவரை உள்ளது.
2011 ஆம் ஆண்டு கணக்கெடுப்பின்படி இமாசலப் பிரதேசத்தில் காங்ரா மற்றும் மண்டி மாவட்டங்களுக்கு பிறகு சிம்லா மாவட்டம் மூன்றாவது அதிக மக்கட்தொகை கொண்ட மாவட்டம் ஆகும்.
இந்த மாவட்டத்திலுள்ள பெரும்பான்மையான மக்கள் இந்துக்கள் ஆவர். இந்தி மற்றும் பஹாரி மொழிகள் இங்குள்ள மக்களால் அதிகம் பேசப்படும் மொழிகள் ஆகும். பெரும்பான்மையான மக்கள் விவசாயத்தையே தங்கள் வருமானத்திற்கு சார்ந்துள்ளனர்.
## மேற்கோள்கள்

பகுப்பு:இமாச்சலப் பிரதேசத்திலுள்ள மாவட்டங்கள்
அலகுத்திசையன்

கணிதத்தில் **அலகுத்திசையன்** அல்லது **அலகுக்காவி** (*Unit vector*) என்பது நீளம் 1 ஆக (ஓர் அலகாக) இருக்கும் ஒரு திசையன் ஆகும். இது சிற்றெழுத்தின் மேல் கோடிட்டு {\hat{\imath}} என்றவாறு காட்டப்படும்.

யூக்ளிடியன் வெளியில், இரண்டு அலகுத்திசையன்களின் புள்ளிப் பெருக்கம் அவற்றின் இடையேயான கோணத்தின் கோசைன் பெறுமானம் ஆகும். ஒரு சுழியனல்லா (பூஜ்ஜியமில்லா) திசையன் \boldsymbol{u} வை அதன் நீளம் \|\boldsymbol{u}\| -ஆல் பிரிக்க வருவது அலகுதிசையன் ஆகும்.
:\boldsymbol{\hat{u}} = \frac{\boldsymbol{u}}{\|\boldsymbol{u}\|}

## மேற்கோள்கள்

பகுப்பு:திசையன்கள்
பகுப்பு:அடிப்படைக் கணிதம்
சம்பா மாவட்டம்

**சம்பா மாவட்டம்** இந்தியாவின் இமாசலப் பிரதேசத்தில் வடமேற்கில் அமைந்த சம்பா மாவட்டத்தின் தலைமையிடம்  சம்பா நகரம் ஆகும். இம்மாவட்ட நகரங்களான டால்ஹௌசி மற்றும் ஹஜ்ஜியர் ஆகியவை பிரபலமான மலை வாசத்தலங்களாகும். இவை வட இந்திய மக்களுக்கு விடுமுறையை கழிக்க உதவும் கோடைவாசத் தலங்களாகும்.

## பொருளாதாரம்
2006ல் பஞ்சாயத்து ராஜ் அமைச்சகம் சம்பாவை இந்தியாவின் 640 மாவட்டங்களில் மிகவும் பின்தங்கியுள்ள மாவட்டங்களான 250 மாவட்டங்களில் ஒன்றாக பட்டியலிட்டுள்ளது. இது இமாசலப் பிரதேசத்தில் பின்தங்கிய பகுதிகளுக்கு நிதி வழங்கும் திட்டம் (BRGF) மூலம் நிதி பெறும் இரண்டு மாவட்டங்களில் ஒன்றாகும்.

## மக்கள் வகைப்பாடு
2011 கணக்கெடுப்பின்படி சம்பா மாவட்டத்தின் மக்கட்தொகை 518,844. இது தோராயமாக கேப் வேர்ட் நாட்டின் மக்கட்தொகைக்கு சமமானதாகும். இதன்மூலம் இந்தியாவின் 640 மாவட்டங்களில் இது 544வது இடத்தில் உள்ளது. சம்பா மாவட்டத்தின் மக்கட்தொகை அடர்த்தி  . இதன் மக்கட்தொகை வளச்சி விகிதம் 2001-2011 காலகட்டத்தில் 	12.58	%.	சம்பாவின் பாலின விகிதப்படி ஒவ்வொரு 1000 ஆண்களுக்கு 989 பெண்கள் உள்ளனர். மேலும் கல்வியறிவு விகிதம் 73.19	%.

### மொழிகள்
குறைந்தபட்சம் 100 000 பேர் சம்பா மாவட்டத்தில் டோக்ரி-காங்ரி மொழியை பேசுகின்றனர்.

## ஆட்சி
இந்த மாவட்டம் பாங்கீ, சுராஹ், சலூனீ, பலேய், டல்ஹௌசி, படியாத், சிஹுந்தா, சம்பா, ஹோலீ, பர்மௌர் ஆகிய வட்டங்களாகப் பிரிக்கப்பட்டுள்ளது.

## மேற்கோள்கள்

பகுப்பு:இமாச்சலப் பிரதேசத்திலுள்ள மாவட்டங்கள்
பகுப்பு:இந்தியாவில் உள்ள மலை வாழிடங்கள்
பகுப்பு:சம்பா மாவட்டம்
தமிழ் நூல்களை நாட்டுடைமையாக்கல்

**தமிழ் நூல்களை நாட்டுடைமையாக்கல்** என்பது தமிழ்நாட்டில் தமிழ்மொழி வளர்ச்சிக்கும், தமிழ்ச் சமுதாய முன்னேற்றத்துக்கும் பாடுபட்ட சான்றோர்களின் நூல்கள், பொதுவுரிமை ஆக்கப்பட்டு, அவர்தம் மரபுரிமையருக்கு தமிழக அரசு பரிவுத்தொகை வழங்கும் திட்டமாகும். மேலும், இதன்கீழ் வரும் நூல்களைத் தமிழ்நாடு அரசின்கீழ் வரும் தமிழ் வளர்ச்சித்துறை, தமிழ் இணையக்கல்விக் கழகத்தின் வழியே மின்னூல்களாக மாற்றியும் வருகிறது. அந்நூல்களை த. இ. க. க. இணையதளத்தில் கட்டணமின்றி பதிவிறக்கிக் கொள்ளலாம்.

## நோக்கம்
தமிழ்மொழி வளர்ச்சி, தமிழ்ச் சமுதாய முன்னேற்றம் ஆகியவற்றை நோக்கமாகக்கொண்டு ஆக்கப்பட்ட நூல்கள் தடையின்றி தமிழ் மக்கள் அனைவரையும் சென்று அடைதல் வேண்டும் என்னும் நோக்கத்துடன் அவை நாட்டுடைமை ஆக்கப்படுகின்றன.

## தகுதி
அச்சான்றோர்கள் உருவாக்கிய (1) நூல்களின் எண்ணிக்கை, (2) அவை சமுதாயத்தில் ஏற்படுத்திய தாக்கம், (3) அவற்றின் பெருமை ஆகியவற்றின் அடிப்படையில் பரிவுத்தொகை வழங்குவர். (4) காப்புரிமைச் சட்டப்படி எழுத்தாளர் மறைந்து 60 ஆண்டுகள் கழித்துதான் நாட்டுடைமையாக்கப்பட வேண்டும்.

## பரிவுத்தொகை வழங்கும் முறை
தமிழக அரசின் தமிழ் வளர்ச்சித் துறையால் நாட்டுடைமையாக்கப்பட்ட நூல்களுக்கான பரிவுத்தொகையைப் பெற அத்தமிழறிஞர்தம் மரபுரிமையாளர்கள் தம் மரபுரிமைச் சான்றிதழை வழங்க வேண்டும்.

## மேற்கோள்கள்

## வெளி இணைப்புகள்
*தமிழகம்.வலை தளத்தில், நாட்டுடைமையாக்கப்பட்ட நூல்கள் 
*தமிழ் இணையக் கல்விக்கழகம்
* கீற்று இணைய இதழ் செய்தி
* தமிழ் ஒன் இந்தியா இணைய இதழ் செய்தி
* நக்கீரன் இணைய இதழ் 
* மாலைசுடர் இதழ் 
* கூட்டாஞ்சோறு வலைவாசல் செய்தி
* அலைகள் வலைவாசல் செய்தி


பகுப்பு:தமிழ் நூற்பட்டியல்கள்
இயற்கை ஆற்றல் தொழில் நுட்பம்

புதுப்பிக்கப்படக்கூடிய ஆற்றலான இயற்கை ஆற்றல் மாற்றத் தொழில் நுட்பத்தை (Energy technology) உலகநாடுகள் தற்போது பெரிதும் நாட ஆரம்பித்திருக்கின்றன.அவற்றில் முக்கியமாக **சூரிய பலகைகள்/ஒளிமின் பலகைகள்** மற்றும் **காற்றாலைகளும்** கணிசமான உற்பத்தி செய்கின்றன.இவை அனைத்தும் முற்றிலும் நமது காலநிலையுடன் தொடர்புடையதால் இவற்றை இடமறிந்து அமைத்தால் மட்டுமே அவை நல்ல பலனைத் தரும்.

சூரிய மின்பலகைத் தோட்டங்களைக் காட்டிலும் காற்றாலைகள் அதிகளவில் இந்தியாவில் அமைக்கப்பட்டிருக்கின்றன.அதிலும் குறிப்பாக தமிழகம் முன்னிலை வகிக்கிறது.அதிவேகமாக வளர்ந்து வரும் இதன் பயன்பாடு எதிர்காலத்தில் கணிசமான அளவு மின் உற்பத்தியில் பங்கு வகிக்கும் என்பது திண்ணம்.காற்றாலைகளை சரியான இடங்களில் இந்தியா முழுதும் அமைத்தால் கிட்டத்தட்ட 20% மின் தேவையை இதன் மூலம் பூர்த்தி செய்ய முடியும்.காற்றலை மட்டுமின்றி இதே தத்துவத்தில் நீராலைகளும் கடலில் அமைக்க இயலும்.

சூரிய பலகைகளைப் பற்றி பார்த்தோமேயானால் இந்திய காலநிலைக்கு மிகவும் உகந்த ஒன்று.இந்தியா முழுதும் விழும் சூரிய ஒளியைக் கொண்டு நமது மொத்த மின் தேவையைவிட ஆயிரம் மடங்கு அதிகம் உற்பத்தி செய்யமுடியும் என கணக்கிடப்படுகிறது.ஆனால் நமது மொத்த மின் தேவையில் 1% மே இன்று சூரிய பலகைகளைக்கொண்டு தயாரிக்கப்படுகின்றான.மேற்கத்திய குளிர்வலய நாடுகள் நாளொன்றுக்கு செறிவுடன் பெரும் வெயில் 4 மணிநேரமே இருந்தபோதிலும் தங்களின் மின்தேவையின் 5-10 சதம் சூரிய ஆற்றலைக் கொண்டு பெறுகின்றன.இந்திய அரசு தார் பாலை மற்றும் பல தரிசு நிலங்களில் மிகப்பெரிய அளவிலான மின்பலகைத் தோட்டங்களை அமைக்க திட்டமிட்டிருப்பது குறிப்பிடத்தக்ககது.இருந்தபோதிலும் இவை இன்னும் முடுக்குவிக்கப்படவில்லை.

உலக நாடுகள் இதனை இரண்டு வகையில் பயன்படுத்துகின்றன.ஒன்று நடுநிலைப் படுத்தப்பட்டமுறை அல்லது மண்டலப்படுத்தப்பட்ட முறை(Centralized Method)மற்றொன்று வீட்டிலேயே அல்லது தேவைப்படும் இடத்திலேயே(Decentralized Method) அமைத்தல்.சீனா முதலிய நாடுகள் பெரிய அளவில் கடல் மேல் அமைக்கும் திட்டத்தில் இறங்கியுள்ளன.காரணம் இடம் மட்டுமின்றி ஒளியின் செறிவு இங்கே அதிகம்.தீபகற்ப நிலப்பரப்பைக் கொண்ட நமக்கு இது சாத்தியப்படக் கூடிய ஒன்றே.மேலும் நம் கிராமப்புறங்களில் பல ஏக்கர் கணக்கில் உள்ள எண்ணற்ற ஏரிகளில் அவற்றில் மிதக்கும் வண்ணம் அல்லது நீர்மட்டத்திற்கு மேலே அமைத்தால் அந்தந்த கிராமத்தின் மின்தேவையை அது சரிகட்டும் என எண்ணுகிறேன்.இதற்கு மத்திய மாநில அரசுகள் முன்வரவேண்டும்.இந்த மின்பலகைகளை அரசே தயாரித்து மானிய விலைகளில்(அல்லது டிவி,மிக்சி,கிரைண்டருக்குப் பதிலாக!) குடிமக்களுக்கு வழங்க வேண்டும்.இதன் மூலம் பல ஆண்டுகளுக்கு நாம் மின் விடுதலை பெற முடியும்.அத்தோடு இதனை முறையாக நாம் அணுக ஆரம்பித்தல் பல லட்சம் வேலை வாய்ப்புகளை இதன் மூலம் கண்டிப்பாக உருவாக்க முடியும்.மேலும் இதனை வீட்டுத் தேவைக்காக பயன்படுத்த எண்ணுபவர்கள் நேரடியே இவற்றை கடைகளில் வாங்கினால் மிக அதிக விலை கொடுக்க வேண்டும்.இதனுடைய முக்கிய பகுதிப் பொருளான சூரிய கலங்களை(Solar Cells) மட்டும் வெளியே வாங்கி நாமே இந்தப் பலகையை கோர்த்துக் கொள்ள முடியும்.

பகுப்பு:சூரிய வெப்ப ஆற்றல்
செரமைடு

**செரமைடுகள்** (Ceramides) கொழுமிய மூலக்கூறுகளின் குடும்பத்தைச் சேர்ந்தவையாகும். ஒரு செரமைடு மூலக்கூறில் இஸ்பிங்கோசினும், கொழுப்பு அமிலமும் உள்ளன. செல் சவ்வுகளில் செரமைடுகள் அதிகச் செறிவுடன் காணப்படுகின்றன. செரமைடுகள் இஸ்பிங்கோமயலினின் கொழுமிய பாகங்களுள் ஒன்றாகும். கொழுமிய ஈரடுக்குகளில் உள்ள பெரும்பாலான கொழுமியங்களுள் ஒன்றான இஸ்பிங்கோமயலினின் கொழுமிய பாகங்களுள் ஒன்றாக செரமைடு விளங்குகிறது. பல வருடங்களாக, கொழுமிய ஈரடுக்குகளில் உள்ள செரமைடுகளும், பிற இஸ்பிங்கோகொழுமியங்களும் வடிவ மூலகங்களாகவேக் கருதப்பட்டு வந்தன. ஆனால் இது தற்போது முழுவதும் உண்மையில்லை என்று அறியப்பட்டுள்ளது. செரமைடுகள் உண்மையில் கொழுமிய சமிக்ஞை மூலக்கூறுகளாக செயலாற்றக் கூடியவை. செரமைடுகளின் நன்கு அறியப்பட்ட சமிக்ஞை மூலக்கூறு பணிகளுக்கான உதாரணங்கள்: செல் பெருக்கம், செல் வேறுபடல் மற்றும் கட்டளைக்குட்பட்ட செல் இறப்பு.

## மேற்கோள்கள்

பகுப்பு:கொழுப்புகள்
த அபார்ட்மென்ட்

***த அபார்ட்மென்ட்*** (*The Apartment*) 1960இல் வெளியான அமெரிக்க நகைச்சுவைத் திரைப்படமாகும். பில்லி வில்டரால் எழுதப்பட்டு தயாரிக்கப்பட்டு இயக்கப்பட்டது. ஜாக் லேம்மன், சர்லே மக்லைன், பிரெட் மக்முர்ரே, ஜாக் க்ரூசென் ஆகியோர் நடித்துள்ளனர்.இத்திரைப்படம் 10 அகாதமி விருதுகளுக்கு பரிந்துரை செய்யப்பட்டது. சிறந்த திரைப்படத்திற்கான அகாதமி விருதையும் சேர்த்து ஐந்து அகாதமி விருதுகளை வென்றது வென்றது.

## விருதுகள்
### [[அகாதமி விருதுகள்]]
#### வென்றவை
* சிறந்த கலை இயக்கத்திற்கான அகாதமி விருது
* சிறந்த இயக்குனருக்கான அகாதமி விருது
* சிறந்த திரை இயக்கத்திற்கான அகாதமி விருது
* சிறந்த திரைப்படத்திற்கான அகாதமி விருது
* சிறந்த அசல் திரைக்கதைக்கான அகாதமி விருது

#### பரிந்துரைக்கப்பட்டவை
* சிறந்த நடிகருக்கான அகாதமி விருது
* சிறந்த துணை நடிகருக்கான அகாதமி விருது
* சிறந்த நடிகைக்கான அகாதமி விருது
* சிறந்த ஒளிப்பதிவிற்கான அகாதமி விருது
* சிறந்த இசைக்கான அகாதமி விருது

## வெளி இணைப்புகள்
* 
* 
* 
* 
* 

பகுப்பு:ஆங்கிலத் திரைப்படங்கள்
பகுப்பு:1960 திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:அமெரிக்க நகைச்சுவை-நாடகத் திரைப்படங்கள்
பகுப்பு:தகாத உறவுத் திரைப்படங்கள்
பகுப்பு:அமெரிக்க கறுப்புவெள்ளைத் திரைப்படங்கள்
பகுப்பு:அமெரிக்கத் திரைப்படங்கள்